[bookmark: bookmark0]Szakcsi Piac működési rendje
[bookmark: bookmark1]I. Általános rész
1. [bookmark: bookmark2]A szabályzat kiadásának célja
A Szakcs Község Önkormányzata (7213 Szakcs, Kossuth u. 4., adószám: 15415778-2-17) által üzemeltetett piac (7213 Szakcs, Kossuth u. 1. Szakcs 971 hrsz.) működési rendjének meghatározása a vásárokról és piacokról szóló 55/2009.(III.13.) Kormányrendelet és a kapcsolódó jogszabályok alapján, a vonatkozó előírások betartása, valamint a piac rendjének biztosítása érdekében.
A szabályzat összeállításánál figyelembe lettek véve - a forgalmazott termékkörtől és folytatott tevékenységtől függően - a szabályzathoz kapcsolódó jogszabályok, az alábbiak szerint:
· közegészségügyi,
· élelmiszerlánc-biztonsági,
· élelmiszer-higiéniai,
· állat-egészségügyi,
· növény-egészségügyi,
· környezetvédelmi,
· munka- és tűzvédelmi,
· hulladékkezelési jogszabályok
2. [bookmark: bookmark3]A szabályzat hatályba lépése
A szabályzat bevezetését, alkalmazását a kihirdetés napjától elrendelem, előírásait	a piac
megnyitásának napjától kezdve érvényesíteni kell.
[bookmark: bookmark4]II. Szabályzat
1. [bookmark: bookmark5]/ A szabályzat hatálya
1.1. [bookmark: bookmark6]Területi hatály
A szabályzat területi hatálya kiterjed a Szakcsi Piac (továbbiakban piac) területén folytatott kereskedelmi tevékenységre.
1.2. [bookmark: bookmark7]/ Személyi hatály
A szabályzat személyi hatálya kiterjed a piacon értékesítő tevékenységet végzőkre, a piac területén tartózkodókra, a piac működésével kapcsolatos tevékenységet folytatókra.
2. [bookmark: bookmark8]/ Értelmező rendelkezések
E rendelet alkalmazásában:
a) piac: olyan értékesítő hely, ahol üzletben vagy üzlet nélkül, általában napi, esetenként heti rendszerességgel élelmiszert és napi cikket árusítanak;
c) fenntartó: Szakcs Község Önkormányzata;
d) üzemeltető: a piac vezetését, illetve annak működésével kapcsolatos feladatokat ellátó személy, aki a fenntartó nevében eljárni jogosult;
e) kereskedő: aki kereskedelmi tevékenységet folytat;

f) mezőgazdasági őstermelő: nem egyéni vállalkozó, aki a saját gazdaságában az SzJA törvény szerinti termék előállítására irányuló tevékenységet folytat, és őstermelői igazolvánnyal, permetezési naplóval és adószámmal rendelkezik;
g) kistermelő: az a nyilvántartásba vett és adószámmal rendelkező természetes személy, aki az általa megtermelt vagy betakarított alaptermékből, az általa megtermelt alaptermékből előállított élelmiszerből a végső fogyasztót, illetve helyi kiskereskedelmi vagy vendéglátó egységet látja el;
h) egyéni vállalkozó: a devizajogszabályok szerint belföldinek minősülő természetes személy, vagy „ Az egyéni vállalkozásról” szóló törvény szerint külföldinek minősülő külföldi állampolgár gazdasági tevékenysége.
3. [bookmark: bookmark9]/ A piac fenntartása és üzemeltetése
A piac fenntartója és üzemeltetője Szakcs Község Önkormányzata. A piacon az alkalmazott díjszabásról az üzemeltető határoz.
4. [bookmark: bookmark10]/ A piacon árusításra jogosultak
A piacon kereskedelmi tevékenységet folytathat gazdálkodó szervezet, gazdálkodó szervezetnek nem minősülő jogi személy, mezőgazdasági őstermelő, kistermelő, egyéni vállalkozó, népművész, népi iparművész, iparművész, képzőművész, kézműves és fotóművész.
A vállalkozói igazolvánnyal vagy őstermelői igazolvánnyal nem rendelkező magánszemély a piacon üzletszerű kereskedelmi tevékenységet nem folytathat, tovább eladás céljára beszerzett árut nem értékesíthet.
5. [bookmark: bookmark11]/ A piacon folytatható kereskedelmi tevékenység
A piacon folytatott kereskedelmi tevékenységre, az értékesített termékre vonatkozó jogszabályi rendelkezéseknek és hatósági előírásoknak megfelelően termékértékesítés, továbbá vendéglátó-ipari, kölcsönző, megőrző, mutatványos, valamint helyben végezhető kereskedelmi szolgáltató és javítóipari tevékenység folytatható.
A piac üzemeltetője köteles és jogosult a vonatkozó jogszabályokban és e szabályzatban foglalt előírások megtartását rendszeresen ellenőrizni, és hiányosság esetén saját hatáskörben vagy szükség esetén a hatóságok bevonásával intézkedni.
A piac rendjét, az árusított termékek minőségét, valamint a vonatkozó jogszabályokban foglaltak betartását a Dombóvári Közös Önkormányzati Hivatal Jegyzője által felhatalmazott ügyintézője is jogosult ellenőrizni.
[bookmark: bookmark12]5./ Mezőgazdasági őstermelő és kistermelő
A mezőgazdasági őstermelői igazolvánnyal rendelkező személy, valamint a nyilvántartott kistermelő a piacon kizárólag a külön jogszabály szerint meghatározott termékeket értékesíthet, az abban meghatározott feltételek szerint.
Értékesíthető termékek:
a) a saját gazdaságában előállított növényi eredetű alaptermékeket (zöldség, gyümölcs, virág);
b) a saját gazdaságában előállított mezőgazdasági termékből származó, nem hőkezelt, savanyított terméket és egyéb feldolgozott növényi eredetű terméket;
c) mézet (lépesmézet),
d) saját tenyésztésű, nevelésű állatból származó tejet, tejterméket, tojást;
e) sertéshúsból előállított füstölt húst, étkezési zsírt az élelmiszerek előállítására és forgalmazására vonatkozó külön jogszabály szerint;

f) a kistermelő a vonatkozó jogszabályi előírások szerint a gazdaságában nevelt, tulajdonában lévő sertést, juhot, kecskét és szarvasmarhát feldolgozhatja, húskészítményeket állíthat elő, és a terméket közvetlenül a végső fogyasztónak a piacon értékesítheti;
g) vadon betakarított, összegyűjtött terméket;
h) termesztett gombát.
A mezőgazdasági őstermelő és kistermelő által forgalmazott termékekre vonatkozó speciális előírások:
Étkezési tyúktojás
Az étkezési tyúktojás értékesítése esetén - a piacon értékesített tojások jelöléséről szóló rendeletben foglaltak szerint - fel kell tüntetni a tojásra vonatkozó egyes forgalmazási előírásokról szóló rendeletben előírt jelölést.
A gazdaságában legfeljebb 50 tojótyúkot tartó termelőnek nem kell feltüntetnie a tojásra vonatkozó forgalmazási előírásokat.
Gyűjtött, szedett és termesztett gomba
Gyűjtött, szedett és termesztett gomba csak gomba szakellenőr által kiadott gombaárusítási engedély birtokában értékesíthető.
Feldolgozott termékek
[bookmark: _GoBack]Regisztrációs szám birtokában értékesíthető termékek: húskészítmény, mák, méz, aszalt gyümölcs.
5.2. [bookmark: bookmark13]/ Vállalkozó
Egyéni vállalkozás a piacon vállalkozói igazolvány birtokában gyakorolható.
Társas vállalkozás a piacon kereskedelmi tevékenységet a cégbírósági bejegyzést igazoló dokumentum birtokában végezhet.
A népművész, a népi iparművész, az iparművész, a képzőművész és a fotóművész a saját előállítású alkotásait árusíthatja.
6. [bookmark: bookmark14]/ A helyhasználat
6.1. [bookmark: bookmark15]/ Helyhasználó
Helyhasználó az, aki az üzemeltetővel szerződéses jogviszonyt létesít, vagy aki szerződéses jogviszony nélkül a napi helyhasználati díj megfizetésével napi helyhasználati jogot szerez.
A piacon csak az üzemeltető helyhasználati engedélye alapján és az általa kijelölt helyen szabad árusítani. A helyhasználat engedélyezése, szerződéskötése az üzemeltető hatáskörébe tartozik.
A helyhasználó az általa jogszerűen használt helyet (helyiséget) csak rendeltetésének megfelelően használhatja.
A piacon csak a napi helyhasználati díj megfizetését igazoló bizonylat, helyhasználati engedély, illetve helyhasználati szerződés birtokában lehet árusítani. A helyhasználat mértéke őstermelők és kistermelők részére az igénybe vett árusító asztalok darabszáma alapján folyóméterben, míg a kereskedők részére m2-ben kerül meghatározásra.
6.2. [bookmark: bookmark16]/ A helyhasználat időtartama
A helyhasználati engedély határozott időre adható ki. A határozott időre szóló engedély alkalmi (napi illetve egy vagy több hónapra szóló) helyhasználat, vagy szerződés alapján tartós helyhasználatot biztosít.

[bookmark: bookmark17]6.2.1. Tartós helyhasználat
A tartós helyhasználati jogot a helyhasználó szerződés megkötésével szerzi meg. A szerződés megkötésével a helyhasználó az árusító asztal bérleti jogát, standszerű árusítás esetén az elfoglalt négyzetméterre szóló bérleti jogát, üzlethelyiség esetén a használati jogot vásárolja meg. A helyhasználat feltételeit a szerződés tartalmazza. A tartós helyhasználati szerződéshez az üzemeltetőnek csatolnia kell a piac általános és speciális házirendjét.
A bérleti jog, illetve a használati jog a szerződés lejáratával megszűnik.
Az üzemeltető a tartós helyhasználatra alkalmas árusítóhelyeket (üzlethelyiség, sátor és árusító asztal) saját hatáskörben hasznosítja.
A piac területén tárolt árusító sátor tárolásáért a sátor tárolási díját folyamatosan meg kell fizetni.
Árusító asztal használatára vonatkozó előírások
· A helyhasználó az árusító asztal bérleti jogának megszerzéséhez az üzemeltető által meghatározott egyszeri használatbavételi díjat köteles fizetni, melyet a szerződéskötéskor köteles pénzügyileg rendezni.
· A tartós helyhasználó közeli hozzátartozója javára - amennyiben a közeli hozzátartozó rendelkezik a kereskedelmi tevékenység folytatásához szükséges dokumentumokkal - lemondhat az árusító asztal helyhasználati jogosultságáról.
· Az üzemeltető a helyhasználó halála esetén törvényes örökösével köthet árusító asztalra vonatkozó helyhasználati szerződést, amennyiben a törvényes örökös rendelkezik, a kereskedelmi tevékenység folytatásához szükséges dokumentumokkal. A törvényes örökösnek egyszeri használatbavételi díjat nem kell megfizetnie. A törvényes örökösnek, annak igazolásától számított egy hónapon belül nyilatkoznia kell szerződéskötési szándékáról. A határidő eredménytelen elteltét követően az üzemeltető más személlyel köthet helyhasználati szerződést.
· A helyhasználó a kijelölt asztalárusító helyet az üzemeltető engedélye nélkül nem változtathatja meg, a piac területén máshol nem árusíthat.
· A helyhasználó az asztal árusítóhelyet és annak használatát az üzemeltető előzetes engedélye nélkül semmilyen formában másnak nem engedheti át.
· A helyhasználó a havi helyhasználati díjat havonta előre köteles megfizetni.
· Az üzemeltető a helyhasználati szerződést azonnali hatállyal írásban felmondhatja, ha
· a. / a helyhasználó a piac működésére vonatkozó szabályokat súlyosan, vagy ismételten megszegi,
· b./ a helyhasználó a tárgy hónap első napján esedékes havidíjat nem fizeti meg.
[bookmark: bookmark18]6.2.2 Alkalmi (napi illetve egy vagy több hónapra szóló) helyhasználat
Alkalmi helyhasználati engedély, árusító asztal vagy árusító terület igénybevételére adható ki. A napi helyhasználat joga a helyhasználati díj megfizetésének napjára a piacnyitástól zárásig tart.
A használat joga másra nem ruházható át.
Az üzemeltető a napi helyhasználatra kijelölt helyek közül nem köteles a következő napon is ugyanazt a helyet az igénylő rendelkezésére bocsátani.
Napi helyhasználat esetén ugyanaz a hely többször is kiadható, ha azt a helyhasználó kiürítette. A helyhasználónak - a használat tényleges időtartamától függetlenül - mindig az egész napra megállapított helyhasználati díjat kell megfizetnie.
A helyhasználók a napidíjas árusítóasztal-helyeket az érkezés sorrendjében foglalhatják el.
A m2-ként vagy fm-ként fizetendő helypénz szempontjából minden megkezdett m2 vagy fm egésznek számít.

Az üzemeltető az alkalmi helyhasználati engedélyt azonnali hatállyal írásban visszavonhatja, ha a helyhasználó a piac működésére vonatkozó szabályokat súlyosan, vagy ismételten megszegi.
7. [bookmark: bookmark19]/Az üzemeltető által biztosított szolgáltatások
A piac területén lévő utaknak és közös használatú helyiségeknek a tisztántartásáról, a szemét elszállításáról, a szükséges fertőtlenítésről, a piac területének őrzéséről az üzemeltető gondoskodik.
8. [bookmark: bookmark20]/ A helyhasználó kötelezettségei
A piacon elfoglalt helyért a helyhasználó a hatályos díjszabás szerinti összeget köteles fizetni. A helyhasználati díj magában foglalja a terület és/vagy helyiség használati díját, a közös költséget (a közhasználatú vízvételi helyekről igénybe vett vízmennyiségnek, a közös terület takarításának, a térvilágításnak, őrzés stb. a díját).
A határozott időre szóló engedéllyel rendelkező helyhasználó a használati díjat a létrejött szerződés szerint köteles az üzemeltetőnek megfizetni.
A fizetési kötelezettség elmulasztása, vagy késedelmes fizetés esetén a helyhasználó a késedelmes időszakra vonatkozó mindenkori jegybanki alapkamat kétszeresét köteles az üzemeltetőnek megfizetni.
9. [bookmark: bookmark21]/ Piaci rend
A piacra vonatkozó házirendet az üzemeltető határozza meg, és arról jól látható helyen közzétett hirdetményben tájékoztatja az árusokat és a vásárlókat.
Az üzemeltető az általa nyújtott szolgáltatásokat a piac területén közszemlére tétel útján hozza az érdekeltek tudomására.
Az üzemeltető képviselője vagy az általa megbízott személy köteles a piac nyitva tartása alatt a piac területén tartózkodni.
10. [bookmark: bookmark22]/ Piac nyitva tartása
A piac nyitva tartásának idejét az üzemeltető heti 3 munkanapban/piaci napban (évi 156 piacnap), naponta 07.00- 15.00 óráig terjedő időszakban határozza meg.
A piac területén nyitás előtt, illetve zárás után bárki csak az üzemeltető írásos engedélyével tartózkodhat. Kivételt képeznek az ott árusító kereskedők, akik nyitás előtt és zárás után 2 órával külön engedély nélkül - az áru előkészítése és elrakása végett - tevékenykedhetnek.
A nyitva tartás idejére vonatkozó hirdetményt jól látható módon kell elhelyezni az intézmény területén.

